கேள்வி: எஸ். எம். நாயகம் - வாழ்க்கைக் குறிப்பு பற்றி தகவல் சொல்.
பதில்: 19-ஆம் நூற்றாண்டில் தஞ்சாவூர் பெரும் வணிகராக இருந்த சுந்தரம் பிள்ளை, தனது மனைவி வீரம்மாவுடன் இலங்கைக்குக் குடிபெயர்ந்து, கொழும்பு கொட்டாஞ்சேனையில் வசித்து வந்தனர். வீரம்மா தஞ்சாவூர் சென்று அங்கு மதுரநாயகம் என்ற மகனை 1906 செப்டம்பர் 24 அன்று பெற்றெடுத்து இலங்கை திரும்பினார். மதுரநாயகம் எஸ். எம். நாயகம் எனச் சுருக்கமாகப் பெயரை மாற்றி, கொழும்பு துறைமுக சரக்குக் கூட்டுத்தாபனத்தில் எழுத்தராகப் பணியில் சேர்ந்தார். இலங்கையில் அப்போது தீப்பெட்டி உற்பத்தி வளர்ச்சியடைவதைக் கவனித்த மதுரநாயகம் கும்பகோணம் சென்று மரத் தீப்பெட்டித் தயாரிப்பைக் கற்றுக் கொண்டு, தனது மனைவி, சகோதரிகள் ராஜலட்சுமி, ஜெகதாம்பாள் ஆகியோருக்கு அவற்றைச் செய்யக் கற்றுக் கொடுத்தார். அவர்களும் தமது ஓய்வு நேரத்தில் வீட்டிலேயே தீப்பெட்டிகளைத் தயாரித்து வந்தனர். மதுரநாயகம் "சுவாசுதிக்கா தீப்பெட்டிகள்" என்ற பெயரில் சந்தைப்படுத்தினார். சுதேசி இயக்கம் ஈர்க்கப்பட்ட நாயகம், 1941-இல் தான் வாழ்ந்து வந்த கந்தானை நகரில் "சுவதேசி இன்டசுட்ரியல் வர்க்சு" என்ற பெயரில் தொழிற்சாலை ஒன்றைத் தொடங்கினார். அங்கு அவர் சவர்க்காரம் தயாரித்தார், அதற்காக மைசூர் சந்தன மரம் வாங்கினார், வேம்பு போன்ற பல்வேறு மூலிகை சவர்க்காரங்களையும் தயாரித்தார். இவை அக்காலத்தில் வெளிநாடுகளுக்கும் ஏற்றுமதி செய்யப்பட்டன. கண்ணாடி, அலுமினியம், நெகிழி உற்பத்தி உட்படப் பல புதிய தொழில்களை அறிமுகப்படுத்தினார். தஞ்சாவூரிலும் இவர் தனது தொழிற்சாலைகளை நிறுவினார்.
கேள்வி: எஸ். எம். நாயகம் - இலங்கையில் கலையகம் பற்றி விளக்கவும்.
பதில்: 1950, மே 30 அன்று, நாயகம் 3 லட்சம் ரூபாய் செலவில் கந்தானையில் 'சிறீ முருகன் நவகலா ஸ்டுடியோ' என்ற கலையகத்தை நிறுவினார். இதன் திறப்பு விழா இலங்கையில் பெரும் விழாவாகக் கொண்டாடப்பட்டது. நாயகத்தின் கந்தானை வீடு, தென்னிந்தியத் திரைப்படப் பிரபலங்களான சிவாஜி கணேசன், ஜெமினி கணேசன், நாகேஷ், திருவிதாங்கூர் சகோதரிகள் போன்ற பலரும் ஒன்றுகூடும் இடமாக மாறியது.
கேள்வி: எஸ். எம். நாயகம் - பிற்காலம் குறித்து விரிவாக சொல்லுங்கள்.
பதில்: எஸ். எம். நாயகம் 1978 பிப்ரவரி 4 அன்று தனது 71-ஆவது அகவையில் இறந்தார். 1983 இல் இலங்கையில் நடந்த கறுப்பு யூலை காரணமாக அவரது குடும்ப உறுப்பினர்கள் பலர் உலகின் பல்வேறு நாடுகளுக்கும் இடம்பெயர வேண்டிய கட்டாயம் ஏற்பட்டது. மதுரையில் இவரது கலையகம் இயங்கிய இடம் பின்னர் ஒரு குடியேற்றத் திட்டமாக மாற்றப்பட்டது. ஆனாலும் சித்ரகலா என்ற பெயர் இப்போது காணப்படுகிறது.
கேள்வி: எஸ். எம். நாயகம் - தயாரித்த திரைப்படங்கள் குறித்து விரிவாக சொல்லுங்கள்.
பதில்: {| class="wikitable sortable" |- style="background:#b0c4de; text-align:center;" ! திரைப்படம் ! ஆண்டு ! மொழி ! இயக்குநர் |- | ''குமரகுரு (திரைப்படம்)'' | 1946 | தமிழ் | ஜோதி சின்ஹா |- | ''தாய்நாடு (1947 திரைப்படம்)'' | 1947 | தமிழ் | டி. எஸ். மணி |- | ''கடவுனு பொறந்துவ'' | 1947 | சிங்களம் | ஜோதி சின்ஹா |- | ''பிரேம தரங்கய'' | 1953 | சிங்களம் | ஏ. பாஸ்கர் ராஜ் |- | ''புதும லேலி'' | 1953 | சிங்களம் | ஏ. எஸ். நாகராஜன் |- | ''அகங்கார ஸ்திரீ'' | 1954 | சிங்களம் |ஏ. பாஸ்கர் ராஜ் |- | ''மதலன்''[https://www.imdb.com/title/tt7775076/ Mathalan] | 1955 | சிங்களம் | ஏ. எஸ். நாகராஜன் |- | ''ரம்யலதா'' | 1956 | சிங்களம் | ஏ. பாஸ்கர் ராஜ் |- | ''சொஹொயுறோ'' | 1958 | சிங்களம் | எல். எஸ். ராமச்சந்திரன் |- | ''நலங்கன'' | 1960 | சிங்களம் | எல். எஸ். ராமச்சந்திரன் |}